ผ่าน เว็บ-ทวิต-เฟซ-ไลน์
อัศวินรับมือเข้าหน้าฝน-แจ้งรายงานฝนตก, พื้นที่น้ำท่วม,พล.ต.อ.อัศวิน ขวัญเมือง ผู้ว่าฯ กทม. แจ้งว่า จากนี้ไปในเดือนพฤษภาคมจะเริ่มเข้าสู่ฤดูฝนแล้วเพื่อเป็นการเตรียมความพร้อมรับมือหน้าฝนนี้อย่างเต็มที่ กรุงเทพมหานครโดยสำนักการระบายน้ำจึงได้เร่งลอกท่อระบายน้ำ ขุดลอกคูคลอง เปิดทางน้ำไหล จัดเตรียมเครื่องสูบน้ำชนิดเคลื่อนที่และติดตั้งเครื่องสูบน้ำบริเวณที่มักจะเกิดปัญหาน้ำท่วม รวมถึงการจัดเตรียมหน่วยเคลื่อนที่เร็วไว้ให้สามารถเข้าถึงพื้นที่เร่งแก้ไขปัญหาได้ในทันที นอกจากนี้ ยังมีศูนย์ควบคุมระบบป้องกันน้ำท่วมที่มีเจ้าหน้าที่เฝ้าระวัง และติดตามสภาพอากาศ กลุ่มฝนจากเรดาร์ตรวจอากาศ เพื่อแจ้งเตือนสถานการณ์ฝน รวมถึงรายงานปริมาณฝนที่ตก บริเวณถนนที่มีน้ำท่วมขัง โดยข้อมูลดังกล่าวยังได้เผยแพร่ทางเว็บไซต์ของสำนักการระบายน้ำ ( ,http://dds.bangkok.go.th/,  ) ทวิตเตอร์ (bkk_best) เฟซบุ๊ก (bkk.best) และระบบไลน์ (@bkk_best) ซึ่งประชาชนหรือผู้สนใจสามารถติดตามสถานการณ์ได้ทั้ง 4 ช่องทาง ทั้งนี้หากพบท่อระบายน้ำอุดตัน น้ำท่วมขัง หรือได้รับความเดือดร้อนจากการลอกท่อระบายน้ำ จัดเก็บวัชพืช ผักตบชวาตามคูคลองต่างๆ สามารถแจ้งมายังศูนย์ปฏิบัติป้องกันและแก้ไขปัญหาน้ำท่วม สำนักการระบายน้ำ โทร. 0-2248-5115 ได้ตลอด 24 ชั่วโมง.
พล.ต.อ.อัศวิน ขวัญเมือง ผู้ว่าฯ กทม. แจ้งว่า จากนี้ไปในเดือนพฤษภาคมจะเริ่มเข้าสู่ฤดูฝนแล้วเพื่อเป็นการเตรียมความพร้อมรับมือหน้าฝนนี้อย่างเต็มที่
อัศวิน ขวัญเมือง,พฤษภาคม,ท่อระบายน้ำ,ขุดลอกคูคลอง,น้ำท่วม